וואווי מציעה את מכשיר הדגל החדש שלה בשמונה צבעים שונים לבחירה. לא אהבתם? קורה. אז תנו לנו להציע לכם אלטרנטיבה אחרת, אמנם יקרה יותר, אבל כזו שיכולה להבדיל אתכם מכולם. אנחנו מדברים על Huawei P10 בציפוי זהב 24 קראט.
חברת Legend הפינית עוסקת בעיקר בתחום האלקטרוניקה היוקרתית, ובמהלך השנים השיקה גירסאות מותאמות אישית של סמארטפונים, טבליות ואפילו שעונים. השנה בחרה החברה ב-Huawei P10 כמכשיר שיקבל את הטיפול המתאים, והיא מוציאה למכירה שמונה יחידות בלבד, אז כדי שתזדרזו.
כפי שניתן לראות, המכשיר מגיע עם ציפוי 24 קראט ומשלב בגבו דרקון תלת מימדי ובעיניו תוכלו למצוא שתי יהלומים אדומים יוקרתיים. אם הצלחנו לשכנע אתכם לרכוש, חשוב שתדעו שניתן לבחור בין זהב 24 קראט, זהב לבן או פלטיניום, והמחירים נעים סביב 2,900-3,030 דולרים.